INDOKOLÁS
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezethez

I. Általános indokolás
Kiskőrös Város Önkormányzatának Képviselő-testülete a 133/2022. (XII.14.) és a 26/2024. (II.21.) számú határozattal kezdeményezte a településrendezési eszközök módosítását, felkérte a polgármestert a 92/2015. számú Képviselő-testületi határozattal elfogadott Kiskőrös Város Településszerkezeti Tervének és Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendeletének (a továbbiakban: HÉSZ) módosítására.
A módosítás a HÉSZ 1. számú mellékletét képező szabályozási terv D4 és E2 jelű tervlapjait érinti. 
· D4 tervlapon a különleges temető terület (Kt) és az erdőterület (Ev) övezet határainak módosítása történik telekhatár-korrekció érdekében, illetve a módosítással érinett ingatlan (Kt) övezetből (Kb-Tk) övezetbe kerül átsorolásra. 
· Az E2 tervlapon új beépítésre szánt terület kijelölése miatt csereterület biztosítása és a biológiai aktivitásérték pótlása válik szükségessé, amelynek keretében a Gksz-1.5 jelű kereskedelmi-szolgáltató övezet egy része V jelű vízgazdálkodási területbe kerül átsorolásra. 

A külterületi szabályozási tervlapon a 0111/41 hrsz-ú ingatlan Km-2 jelű különleges borászati üzemi területről Máb-1 jelű általános mezőgazdasági területbe, a 0165/50 hrsz-ú ingatlan Máb-1 jelű általános borvidéki mezőgazdasági területből, valamint a Kb-2 jelű különleges borászati üzemi gazdasági területből, beépítésre szánt területen belül Km-1 jelű különleges mezőgazdasági üzemi területbe kerül átsorolásra. 
A jogszabályi kritériumok szerint a módosítás általános egyeztetési eljárás keretében került lefolytatásra.
II. Részletes indokolás
A rendelet tervezet (a továbbiakban: Rendelet) módosítja a hatályos rendelet egyes rendelkezéseit, valamint a szabályozási tervlapokat. Ezek indoklása a következő:

Preambulum
[1] Kiskőrös Város Önkormányzatának Képviselő-testülete a 133/2022. (XII.14.) és a 26/2024. (II.21.) számú határozattal kezdeményezte Kiskőrös város Településrendezési eszközeinek (Szerkezeti Terv, Szabályozási terv, Helyi Építési Szabályzat) módosítását több részterületen. A módosításokat jelen rendelet és annak 1., 2. és 3. számú melléklete tartalmazza.
[2] Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § (6) bekezdésének 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az Étv. 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Bács-Kiskun Vármegyei Kormányhivatal Tűzvédelmi, Iparbiztonsági és Vízügyi Hatósági Főosztály, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:

1. §
A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 45. §-a helyébe a következő rendelkezés lép:
„45. §
Kiskőrös területén a beépítésre nem szánt területek használatuk általános jellege, valamint sajátos építési használatuk szerint a következő területfelhasználási egységek közé sorolandók:
a)	Zöldterületek (Z)
b)	Erdőterületek:
ba)	Védelmi rendeltetésű erdőterület (Ev)
bb)	Gazdasági rendeltetésű erdőterület (Eg)
bc)	Közjóléti rendeltetésű erdőterület (Ek)
c)	Mezőgazdasági területek
ca)	Általános borvidéki mezőgazdasági terület (Máb)
cb)	Korlátozott használatú mezőgazdasági terület (Mko)
d)	Természetközeli terület (Tk)
e)	Vízgazdálkodási területek:
ea)	Vízgazdálkodási terület – Vízmeder (V)
eb)	Vízgazdálkodási terület – Vízmű (Vv)
f)	Különleges beépítésre nem szánt területek:
fa)	Szabadidőközpont (Kb-sz)
fb)	Turisztikai központ (Kb-t)
fc)	Napelempark (Kb-n)
fd)	Homokbánya (Kb-h)
fe)	Fásított köztér, sétány (Kb-f)
ff)	Honvédelmi, katonai és nemzetbiztonsági célra szolgáló terület (Kb-hv)
fg)	Temető és kegyeleti park (Kb-Tk)
g)	Közlekedési területek:
ga)	Közúti közlekedési terület (KÖu)
gb)	Kötöttpályás közlekedési terület – vasúti terület (KÖk)”

A jogszabályszerkesztésről szóló 61/2009. (XII. 14.) IRM rendelet 127. §-a alapján táblázatot kizárólag melléklet tartalmazhat, ezért a rendelet szövegében a beépítésre nem szánt területek területfelhasználási egységeinek felsorolása nem táblázatos, hanem pontokba szedett formában került meghatározásra. 
Az Ek jelű közjóléti rendeltetésű erdőterület korábban nem szerepelt a felsorolt területfelhasználási egységek között, ezért a jelen módosítás annak a felsorolásba történő beillesztésével a szabályozás pontosítását, hibajavítását szolgálja. A Kb-Tk jelű temető és kegyeleti park újonnan létrehozott, különleges beépítésre nem szánt övezet, amely a területfelhasználási egységek felsorolását kiegészíti.


2. §
(1) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 47. § (2) bekezdés b) pontja helyébe a következő rendelkezés lép:
(Az erdőterület az építmények elhelyezése szempontjából:)
„b)	gazdasági (Eg)”
(2) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 47. § (2) bekezdése a következő c) ponttal egészül ki:
(Az erdőterület az építmények elhelyezése szempontjából:)
„c)	közjóléti (Ek) övezetekre tagolódik.”
Az Ek jelű közjóléti rendeltetésű erdőterület korábban nem szerepelt a felsorolt területfelhasználási egységek között, ezért a módosítás annak felsorolásába történő beillesztésével a szabályozás pontosítását és hibajavítását szolgálja. 
3. §
A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet a következő alcímmel egészül ki:
„Különleges beépítésre nem szánt terület – Temető és Kegyeleti park (Kb-Tk)
57/B. §
(1) Különleges beépítésre nem szánt terület - Temető és Kegyeleti park terület a Szabályozási terven Kb-Tk jellel jelölt övezet, amelyben a temetkezést kiszolgáló, az emlékezést erősítő, kegyeleti, temetőkerti és szoborparki, képzőművészeti építmények helyezhetők el.
(2) Különleges beépítésre nem szánt terület - Temető és Kegyeleti park terület Kb-Tk övezetében a beépítettség legfeljebb 10% lehet. Az épületének legnagyobb épületmagassága 6,0 m lehet.(3) A Kb-Tk övezetben a telek legkisebb zöldfelülete legalább 60%, melynek legalább egyharmadán háromszintes növényállományt (emlékerdő) kell kialakítani.”
A módosítással érintett temető területe egy újonnan létrehozott, különleges beépítésre nem szánt, temető és kegyeleti park (Kb-Tk) övezetbe kerül, tekintettel a terület kialakult használatára.
4. §
A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 59. § (2a) bekezdése helyébe a következő rendelkezés lép:
„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 23/2023. (XI.23.) önkormányzati rendelettel (a továbbiakban: Módosító rendelet) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 6/2024. (III.20.) önkormányzati rendelettel (a továbbiakban: Módosító rendelet2.) megállapított szabályait a Módosító rendelet2. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 16/2024. (IX.19.) önkormányzati rendelettel (a továbbiakban: Módosító rendelet3.) megállapított szabályait a Módosító rendelet3. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 18/2024. (XI.28.) önkormányzati rendelettel (a továbbiakban: Módosító rendelet4.) megállapított szabályait a Módosító rendelet4. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló 7/2025. (V.5.) önkormányzati rendelettel (a továbbiakban: Módosító rendelet5.) megállapított szabályait a Módosító rendelet5. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló ../2026. (…...) önkormányzati rendelettel (a továbbiakban: Módosító rendelet6.) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti.”
A módosítás hatálybalépésének feltételeit szabályozza. 
5. §
(1) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. melléklete helyébe az 1. melléklet lép.
(2) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 6. melléklete helyébe a 2. melléklet lép.
(3) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 7. melléklete helyébe a 3. melléklet lép.

A 7. melléklet Vt-3.2 jelű építési övezetére vonatkozóan a legkisebb kialakítható telekméret hibásan került meghatározásra, ezért a módosítás ennek korrigálását szolgálja.


6. §
A rendelet módosítás hatálybalépésének időpontját határozza meg.

